અમદાવાદના માર્કેટયાર્ડમાં પણ તેની અસર જોવા મળી છે. એક મહિના પહેલા ૨૦ કિલો ડુંગળીના રૂ. ૧૪૦થી ૨૦૦ની સપાટીએ જોવા મળતા ભાવમાં હાલમાં ઘટાડો નોંધાઇ રૂ. ૮૦થી ૧૫૦ની સપાટીએ પહોંચી ગયેલા જોવા મળે છે અને તેના પગલે ૨૦ કિલોના જથ્થાબંધ બજારમાં એક મહિનામાં રૂ. ૪૦થી ૬૦નો ઘટાડો નોંધાયો છે, જોકે રિટેલમાં ખાસ કોઇ અસર જોવા મળતી નથી, પરંતુ વેપારીઓના કહેવા પ્રમાણે મહારાષ્ટ્રમાંથી મોટા પ્રમાણમાં આવક આવતાં ડુંગળીના ભાવમાં ગાબડાં પડ્યાં છે.